- У жудаснай. У сітуацыі гібрыднага гета. Можна доўга пра гэта распавядаць, але лепш за ўсё сітуацыю ахарактарызавала крымская татарка, якая прыехала з акупаванага паўвострава. Яна сказала, што «мы жывем як з адкрытымі дзвярыма». Людзі не адчуваюць сябе абароненымі. У кожны момант можа здарыцца што заўгодна, з кім заўгодна. З крымскімі татарамі працуюць ужо з дзіцячага саду. На паўвостраве пішуць даносы на дзяцей, якія не так штосьці сказалі, каб паўплываць на іх бацькоў. Людзей дэманстратыўна выкрадаюць, саджаюць.